**Dodatok č. 2**

**k Všeobecne záväznému nariadeniu č. 2/2011 o podmienkach prideľovania bytov a správy bytových domov obstaraných s použitím verejných prostriedkov na účely sociálneho bývania**

Návrh Dodatku č. 2 k VZN vyvesený na úradnej tabuli: 30.11.2017

Dodatok č. 2 k VZN vyvesený na úradnej tabuli: 20.12.2017

Dodatok k VZN nadobúda účinnosť:

Obecné zastupiteľstvo v Ivanke pri Nitre v súlade s ustanovením § 6 ods. 1 zákona SNR č. 369/ 1990 o obecnom zriadení v znení neskorších predpisov

**vydáva obec Ivanka pri Nitre**

tento Dodatok č. 2 k všeobecne záväznému nariadeniu č. 2/2011 o podmienkach prideľovania bytov a správy bytových domov obstaraných s použitím verejných prostriedkov na účely sociálneho bývania:

**1/Dodatokč.2ruší:**

vo VZN č. 2/2011 v znení dodatku č. 1 v článku III. odsek 10

v plnom znení,

a nahrádza novým znením:

odsek 10/ znie:

V prípade, že ku dňu ukončenia nájmu má nájomca uhradené nájomné a úhrady spojené s užívaním bytu a užívaný byt odovzdal nepoškodený, zaväzuje sa prenajímateľ po ukončení nájmu vrátiť nájomcovi časť finančnej zábezpeky vo výške 2/3 z celkovej sumy do 45 dní od ukončenia nájmu. Zvyšná 1/3 finančnej zábezpeky bude nájomcovi vrátená po vyúčtovaní nákladov spojených s užívaním bytu najneskôr do 31.7. kalendárneho roka nasledujúceho po ukončení nájmu.

V prípade, že ku dňu ukončenia nájmu nemá nájomca uhradené nájomné alebo úhrady spojené s užívaním bytu alebo užívaný byt odovzdal poškodený, prenajímateľ je oprávnený použiť finančnú zábezpeku na zúčtovanie neuhradeného nájomného, úhrad spojených s užívaním bytu a poškodenia užívaného bytu v zmysle čl. III ods. 9. Prípadná zostávajúca časť finančnej zábezpeky do výšky 2/3bude vrátená nájomcovi do 45 dní od ukončenia nájmu alebo do 45 dní od obdržania faktúry za opravy poškodeného bytu. Prípadná zvyšná 1/3 finančnej zábezpeky bude nájomcovi vrátená po vyúčtovaní nákladov spojených s užívaním bytu najneskôr do 31.7. kalendárneho roka nasledujúceho po ukončení nájmu.

**2/Dodatokč.2ruší**

vo VZN č. 2/2011 v znení dodatku č. 1 v článku VI. odsek 4

v plnom znení,

a nahrádza novým znením:

odsek 4/ znie:

Cenu služieb (výšku mesačných úhrad za plnenia poskytované s užívaním bytu) má prenajímateľ právo jednostranne zvýšiť, ak je pre to dôvod vyplývajúci zo zmeny danej osobitným predpisom, alebo z rozhodnutia cenových orgánov, prípadne iných vážnych dôvodov (napr. zálohové úhrady za plnenia nepokrývajú skutočné náklady spojené s užívaním bytu).

Mgr.Ľuboš Gál

starosta obce